武林旅中汪昆厓金支皇汪苍舒程奕先江海澜汪子四诸子过访
西泠山水窟，烟云饶恢奇。翠羽巢芳林，紫萍涨华池。轩车过兰坂，飞盖相追驰。广坐集群贤，染翰抒丽辞。既笑枚皋拙，或悲相如迟。顾念旅游子，被褐怀所知。慷慨成篇章，河梁有馀思。徒蒙和氏盼，愧之连城姿。谢去不复顾，闻问安可期。
主题：思乡
情感：思念